30/09/2011 | Administración LocalMunicipal
Ferrol
Padroado Municipal de Deportes do Concello de Ferrol
Bases e baremo da convocatoria de subvencións a clubes e entidades deportivas do exercicio de 2011

(Exercicio presupostario 2011) Obxecto. A finalidade desta convocatoria é distribuír unha serie de axudas para colaborar cos clubes e entidades deportivas do Concello de Ferrol no fomento e promoción, en xeral, da educación física e do deporte da nosa cidade. Cantidade máxima global a distribuír e aplicación presupostaria. –CENTO VINTE MIL euros (120.000,00 euros), con cargo á aplicación presupostaria 0501-3410-48013 do presuposto de 2011. Requisitos dos solicitantes. a) Os clubes ou entidades deportivas deberán estar inscritos no Rexistro de Asociacións Deportivas da Comunidade Autónoma de Galicia e no Rexistro de Entidades Deportivas do Patronato Municipal de Deportes do Concello de Ferrol. b) Quedan excluídas desta convocatoria as federacións deportivas, entes de promoción deportiva e aqueles clubes e entidades que tan só teñan actividades de carácter interno ou social. Tampouco poderán tomar parte nesta convocatoria aqueles clubes que xa tivesen establecida unha subvención nominal nos orzamentos municipais, ou do Patronato, de 2010 ou que xa disfruten dalgún convenio de carácter xeral (agás convenios para probas ou competicións concretas). Aqueles clubes que teñan establecida unha subvención nominal, poderán solicitar subvención para os equipos de base que teñan. c) As entidades deportivas non poderán ter débedas co Concello nin co Patronato Municipal de Deportes, no momento de pechar o prazo de presentación de solicitudes. d) As entidades que non cumpran os requisitos anteriores (a, b, c), quedarán excluídas desta convocatoria de subvencións. Prazo de presentación de solicitudes. Será de 15 días naturais a partir da publicación destas bases no BOP. Os impresos de solicitude e as bases da convocatoria poderánse retirar nas oficinas do Patronato Municipal de Deportes en horas de 8.00 a 15.00 horas ou na web www.ferrol.es.As solicitudes presentaranse no modelo de impreso que se adxunta, co resto da documentación, e entregaranse nas oficinas do Patronato, pranta sótano do edificio do Concello, no horario e calendario citados. Documentación a presentar. – Solicitude de participación na convocatoria en modelo oficial. – Unha memoria detallada das actividades deportivas realizadas durante o ano 2011 (ou tempada 2010-2011). – Presuposto pormenorizado de ingresos e gastos da entidade, correspondente ó período anterior. – Declaración xurada xustificativa das subvencións que, no seu caso, tivera recibidas (ou pendentes de recibir) doutros entes ou organismos públicos ou privados (anexo 3). – Certificación de non ter débedas pendentes co Concello de Ferrol nin co seu Patronato Municipal de Deportes. – Autorización ao Patronato Municipal de Deportes a obter as certificacións da Axencia Estatal da Administración Tributaria e da Tesourería da Seguridade Social nas que se acredite que o clube está ao corrente nas súas obrigas tributarias e coa Seguridade Social. – Certificación da Federación correspondente axustado ó modelo anexo (anexo 2). – E finalmente o baremo anexo de puntuación con tódolos documentos xustificativos dos datos que nel figuren. Os clubes polideportivos entregaran por separado un baremo por deporte ou sección deportiva (anexo 1). Concesión da subvención. Unha comisión técnica informará as solicitudes presentadas, propoñendo a subvención a conceder. Obrigas dos beneficiarios. Aqueles que obteñan unha subvenciónquedan obrigados a: – Facilitar ás persoas que designe o Patronato a inspección e documentación da actividade (incluido xustificante de gastos, se así o esixira a Intervención do Patronato), así como observar as indicacións técnicas que lle fagan sobre o desenvolvemento das mesmas. – Insertar o escudo do Patronato en todo tipo de publicidade que se faga das actividades, facendo constar a colaboración do Patronato Municipal de Deportes. – Xustificar o emprego dos fondos recibidos mediante declaración xurada de que realizáronse as actividades descritas na memoria presentada. – Así mesmo, deberan presentar as facturas ou outros documentos xustificativos do 100% da subvención aprobada, asi como a xustificación dos pagos das devanditas facturas (mediante transferencias bancarias, extracto da conta corrente ou análogos). Comisión técnica. O estudio das solicitudes, seguimento das actividades, e de calquera incidencia que poida xurdir, corresponden a unha comisión técnica formada polos membros do Consello Executivo Permanente, os representantes das outras Federacións con representación no Patronato que non teñen representante no devandito Consello e o director xerente do Patronato. Esta comisión técnica terá en conta os criterios establecidos no baremo que se achega como anexo 1. Prazo de resolución. A concesión das axudas resolverase no prazo de dous meses, contados dende o remate da data fixada como último día para a presentación de solicitudes e a falta de pronunciamento municipal dentro do mesmo terá efectos desestimatorios. Deducción por débedas ó Patronato. Se algunha das entidades que resultare subvencionada tivera pendientes de abono débedas líquidas e esixibles co Patronato Municipal de Deportes do Concello de Ferrol, detraeráselle a cantidade adeudada do importe da subvención no momento de efectuar o seu pagamento para ingresala a favor do devandito Patronato. Importe máximo da subvención. O importe total da subvención en ningún caso poderá superar o 40% do orzamento do clube ou entidade deportiva. Normativa supletoria. Para o non previsto nas presentes bases estarase ó disposto na Lei xeral de subvención 38/2003, RD887/2006, do 21 xullo, e nas bases de execución do presuposto. Ferrol, 22 de setembro de 2011. A presidenta delegada Susana Martínez Galdós